फोल्डेबल मॉडल की कीमत 1.45 लाख रुपए; सैमसंग, वन प्लस और पोको लाएंगी नए फोन
Smartphones from Poco-OnePlus to Google and Samsung will be launched in May,  मई महीने में पोको-वनप्लस से लेकर गूगल और सैमसंग के स्मार्टफोन लॉन्च होंगे
टेक कंपनियां मई महीने में कई स्मार्टफोन लॉन्च करने वाली है। इसमें पोको F5, सैमसंग गैलेक्सी F54, वनप्लस नॉर्ड 3, गूगल पिक्सल 7A, गूगल पिक्सल फोल्ड, रियलमी 11 प्रो+ और 11 प्रो शामिल हैं। खास बात ये है कि रियलमी अपने अपकमिंग स्मार्टफोन में 200MP कैमरा देगा।
ये सभी फोन अलग-अलग सेगमेंट में आएंगे। ऐसे में अगर आप किसी भी सेगमेंट का स्मार्टफोन खरीदने के बारे में सोच रहे हैं तो इस महीने आपको कई नए ऑप्सन मिलेंगे। जिसमें से आप अपने बजट और पसंद के अनुसार बेस्ट फोन चुन सकते हैं। आइए मई महीने में लॉन्च होने वाले स्मार्टफोन्स और उसके एक्सपेक्टेड स्पेसिफिकेशन के बारे में जानते हैं।
गूगल पिक्सल 7A और पिक्सल फोल्ड
गूगल ने अपने अपकमिंग डेवलपर्स कांफ्रेंस Google I/O 2023 की डेट अनाउंस कर दिया है। कंपनी ने बताया है कि 10 मई को माउंटेन व्यू केलिफॉर्निया शोरलाइन एम्पीथिएटर में Google I/O 2023 का आयोजन किया जाएगा। मीडिया रिपोर्ट के अनुसार इस इवेंट के दौरान गूगल ग्लोबल मार्केट में गूगल पिक्सल 7A और पिक्सल फोल्ड लॉन्च किया जा सकता है।
गूगल पिक्सल 7A में कंपनी 6.1 इंच का एमोलेड डिस्प्ले दे सकती है, जिसमें 90Hz की रिफ्रेश रेट मिल सकती है। फोटोग्राफी के लिए स्मार्टफोन में 64MP का प्रायमरी कैमरा मिल सकता है। वहीं, पिक्सल फोल्ड 5.8 इंच के कवर डिस्प्ले और 7.69 इंच के मेन डिस्प्ले के साथ आ सकता है।
मीडिया रिपोर्ट के अनुसार, गूगल पिक्सल 7A भारत में 45,990 रुपए में लॉन्च हो सकता है। जबकि गूगल का प्रीमियम स्मार्टफोन पिक्सल फोल्ड 1.45 लाख रुपए में लॉन्च हो सकता है।
सैमसंग गैलेक्सी F54
सैमसंग गैलेक्सी F54 मई महीने में लॉन्च हो सकता है, जो सैमसंग का लेटेस्ट मिड-रेंज स्मार्टफोन होगा। हालांकि अभी तक कंपनी ने स्मार्टफोन के लॉन्चिंग के बारे में कोई भी ऑफिशियल जानकारी नहीं दी है।
मीडिया रिपोर्ट के अनुसार, परफॉर्मेंस के लिए इस फोन में एक्सीनोस S5E8835 प्रोसेसर दिया जा सकता है। साथ ही, इसमें 6.7 इंच की फुल HD+ सुपर डिस्प्ले दिया जा सकता है, जिसमें 120Hz की रिफ्रेश रेट मिलेगी। वहीं, पावर बैकअप के लिए सैमसंग गैलेक्सी F54 में 6000mAh की बैटरी मिल सकती है। फोटोग्राफी के लिए इसमें 108 मेगापिक्सल का प्रायमरी कैमरा मिल सकता है। रिपोर्ट के अनुसार, कंपनी इस स्मार्टफोन को 24,990 रुपए में पेश कर सकती है।
वनप्लस नॉर्ड 3 
वनप्लस नॉर्ड 3 मई महीने के लास्ट तक भारत में लॉन्च हो सकता है। इस स्मार्टफोन को कंपनी मीडियाटेक डाइमेंसिटी 9000 5G प्रोसेसर के साथ लॉन्च कर सकती है। साथ ही, यह स्मार्टफोन 6.7 इंच 1.5K डिस्प्ले के साथ आ सकता है, जिसमें 120Hz की रिफ्रेश रेट मिलेगी।
पावर बैकअप के लिए वनप्लस नॉर्ड 3 में कंपनी 80W की फास्ट चार्जिंग सपोर्ट के साथ 5000mAh की बैटरी दे सकती है। मीडिया रिपोर्ट के अनुसार, भारत में ये स्मार्टफोन 27,999 रुपए की शुरुआती कीमत में लॉन्च हो सकता है।
पोको F5
चाइनीज टेक कंपनी पोको 9 मई को 'पोको F5' स्मार्टफोन लॉन्च करेगी। कंपनी ने ऑफिशियल वेबसाइट में फोन को टीज करते हुए लॉन्चिंग के बारे में जानकारी दी है। टीजर के मुताबिक, स्मार्टफोन के रियर पैनल में ट्रिपल कैमरा सैटअप मिलेगा। हालांकि अभी तक पोको ने स्मार्टफोन के स्पेसिफिकेशन के बारे में ऑफिशियल तौर कोई भी जानकारी नहीं दी है।
ये स्मार्टफोन भारत के साथ ही उसी दिन ग्लोबल मार्केट में भी लॉन्च होगा। मीडिया रिपोर्ट के अनुसार, कंपनी इस स्मार्टफोन को 28,000 रुपए से लेकर 29,000 रुपए में पेश कर सकती है।
रियलमी 11 प्रो+ और 11 प्रो
रियलमी ने कंफर्म किया है कि भारत में 11 प्रो सीरीज मई महीने में लॉन्च होगी। मीडिया रिपोर्ट के अनुसार, रियलमी 11 प्रो में फोटोग्राफी के लिए 108MP का कैमरा दिया जा सकता है। साथ ही, परफॉर्मेंस के लिए रियलमी 11 प्रो में मीडियाटेक डाइमेंसिटी 7000 प्रोसेसर दिया जा सकता है। जबकि कंपनी रियलमी 11 प्रो+ में 6.7 इंच की फुल HD+ कर्व्ड एमोलेड डिस्प्ले के साथ पेश कर सकती है।
फोटोग्राफी के लिए कंपनी रियलमी 11 प्रो+ में 200MP + 8MP + 2MP का कैमरा दे सकती है। वहीं, रियलमी 11 प्रो में 108 MP + 2 MP का कैमरा मिल सकता है। मीडिया रिपोर्ट की माने तो रियलमी 11 प्रो 28,990 रुपए और रियलमी 11 प्रो+ 34,990 रुपए में लॉन्च हो सकता है।
